# Doctor Brants Narrenschiff/Von falschen Bühnen

| « Von schlechten Schützen | Sebastian Brant Doctor Brants Narrenschiff | Von Spielern » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[101r]
Ritter Peter von alten joren Ich mu$^o$ß üch griffen an die oren Mir gdenckt / das wir beyd narren woren Wie wol / jr fu$^e$ren ritters sporen
Die ga$^e$cken / narren / ich ouch bring Die sich beru$^e$men hoher ding Vnd wellent syn / das sie nit sint Vnd wa$^e$nen / das all welt sy erblindt
[101v]
Mann kenn sie nit / vnd frag nit noch /
Mancher will edel syn / vnd hoch Des vatter doch macht bumble bum Vnd mit dem ku$^e$ffer werck ging vmb Oder hat sich also begangen
Das er vacht mit eynr sta$^e$heln stangen
Oder rant mit eym juden spieß Das er gar vil zu$^o$ boden stieß Vnd will das man jnn juncker nenn Als ob man nit syn vatter kenn
Das man spra$^e$ch / meyster hans von Mentz
Vnd ouch syn su$^o$n juncker Vincentz / Vil ru$^e$men hoher sachen sich Vnd bochen sta$^e$ts zu$^o$ wider stich Vnd sint doch narren jnn der hut
Als ritter Peter von brunndrut
Der will das man jm ritter sprech Dann er zu$^o$ Murten jn dem gstech Gewesen sy / do jm so not Zu$^o$ fliehen was / das jm der kot
So hoch syn hosen hatt beschlembt
Das man jm wa$^e$schen mu$^o$ßt das hembd Vnd hat doch schilt vnd helm dar von Brocht / das er sy eyn edel man Eyn habich hat farb wie eyn reyger
Vnd vff dem helm eyn nest mit eyger
Dar by eyn han / sitzt jnn der muß Der will die eyger bru$^e$ten vß Der selben narren findt man mer Die des went haben gar groß er
[102r]
Das sie sint vornan gwesen dran
Do es wolt an ein fliehen gan Lu$^o$gten sie hyndersich langzyt Ob jnn noch ka$^e$men ouch me lüt / Mancher seyt von sym va$^e$chten groß
Wie er den stach / vnd jhenen schoß
Der doch von jm was wol als wytt Er da$^e$t jm mit eynr hantbüchß nüt / Vil stellen yetz noch edelen woppen Wie sie fu$^e$ren vil lo$^e$wen doppen
Ein kro$^e$nten helm vnd guldin feldt
Die sint des adels von Bennfeldt Eyn teyl sint edel von den frowen Des vatter saß jn ru$^o$prechtowen Synr mu$^o$ter schilt gar mancher fu$^e$rt
Das er villicht am vatter jrrt /
Vil hant des brieff vnd sigel gu$^o$t Wie das sie sint von edelm blu$^o$t Sie went die ersten syn von recht Die edel sint jn jrm gschlecht
Wie wol ichs nit gantz stroff noch acht
Vß tugent ist all adel gemacht Wer noch gu$^o$t sytt / ere / tugent kan Den halt ich für eyn edel man / Aber wer hett keyn tugent nitt
Keyn zu$^o$cht / scham / ere / noch gu$^o$te sytt
Den halt ich alles adels la$^e$r Ob joch ein fürst syn vatter wer Adel allein by tugent stat Vß tugent aller adel gat /
[102v]
Des glich / will mancher doctor syn
Der nye gsach Sext / Clementin Decret / Digest / ald Institut / Dann das er hatt eyn pyrment hut Do stat syn recht geschriben an
Der selb brieff wißt / als das er kan
Vnd das er gu$^o$t sy vff der pfiff Dar vmb so stot hie doctor Gryff Der ist eyn gelert / vnd witzig man Er gryfft eim yeden die oren an
Vnd kan me dann manch doctor kan
Der ist doch jn vil schu$^o$len gestanden In nohen / vnd jn ferren landen Do doch die go$^e$uch nye kamen hyn Die mit gewalt went doctores syn
Mann mu$^o$ß jnn ouch herr doctor sagen
Dar vmb das sie rott ro$^e$ck an tragen Vnd das eyn aff jr mu$^o$ter ist / Ich weiß noch eynen heysßt hans myst Der will all welt des über reden
Er sy zu$^o$ Norwegen / vnd Schweden
Zu$^o$ Alkeyr gsyn / vnd zu$^o$ Granat Vnd do der pfeffer wechßt / vnd stat Der doch nye kam so verr hyn vß Hett syn mu$^o$ter / do heym zu$^o$ huß
Eyn pfannku$^o$ch / oder würst gebachen
Er hets gesmeckt / vnd ho$^e$ren krachen / Des ru$^e$mens ist vff erd so vil Das es zu$^o$ za$^e$len na$^e$m groß wile Dann yedem narren das gebryst
Das er will syn / das er nit ist